b'\n_START_ARTICLE_\nOlsenbandens siste stikk\n_START_SECTION_\nHandling\n_START_PARAGRAPH_\nDepartementsr\xc3\xa5d Hallandsen (Nils Ole Oftebro) er sv\xc3\xa6rt redd. Wandenberg-dokumentene har dukket opp igjen. Hallandsen sender byr\xc3\xa5sjef Gr\xc3\xb8nn-Larsen (Kim Haugen) ut for \xc3\xa5 stjele disse dokumentene. Imidlertid beh\xc3\xb8ver Gr\xc3\xb8nn-Larsen hjelp. Han bruker noen nye skurker som viser seg \xc3\xa5 v\xc3\xa6re helt p\xc3\xa5 jordet i sine tyverifors\xc3\xb8k. Derfor m\xc3\xa5 han finne skurker fra gamle dager. Alle har g\xc3\xa5tt bort, bortsett fra Egon (Arve Opsahl). S\xc3\xa5 Gr\xc3\xb8nn-Larsen fors\xc3\xb8ker \xc3\xa5 finne Egon, noe som viser seg ikke \xc3\xa5 v\xc3\xa6re s\xc3\xa5 lett. _NEWLINE_Egon bor p\xc3\xa5 gamlehjem. En dag blir han plukket ut som gjest i et TV-program. Dette programmet handler om folk som er gamle og glemt. Resten av Olsenbanden har ogs\xc3\xa5 glemt Egon. Benny har sitt eget transportfirma, "Benny\'s Tut & Kj\xc3\xb8r" med mange ansatte utlendinger. Valborg (Aud Sch\xc3\xb8nemann) s\xc3\xb8rger hjemme over Kjells bortgang, men tr\xc3\xb8ster seg med at n\xc3\xa5r det fortsatt er tomflasker i huset, er det h\xc3\xa5p. Dynamitt-Harry (Harald Heide-Steen jr.) bor p\xc3\xa5 sykehus. Etter \xc3\xa5 ha sett TV-programmet, drar Benny og Harry for \xc3\xa5 hente Egon. Valborg vet at de kommer til henne for \xc3\xa5 f\xc3\xa5 \xc3\xb8l. Egon kommer ut, og s\xc3\xa5 er Olsenbanden samlet igjen. Egon har s\xc3\xa5 klart en plan - fra 1984.  _NEWLINE_Hallandsen har ogs\xc3\xa5 f\xc3\xa5tt med seg programmet, og sender Gr\xc3\xb8nn-Larsen for \xc3\xa5 finne Olsenbanden. _NEWLINE_Egon forklarer planen til de andre. De skal bes\xc3\xb8ke konsulentselskapet Megabygg som eies av Bang-Johansen (Hallvard Flatland). Her st\xc3\xa5r det et pengeskap. Et Franz J\xc3\xa4ger skap fra 1944. Megabygg jobber for staten og de bruker kontanter som bestikkelser. Imidlertid har ogs\xc3\xa5 Bang-Johansen en plan. En plan for \xc3\xa5 rane sitt eget selskap. Dette skal skje akkurat samme natt som Olsenbanden sl\xc3\xa5r til. Andrebetjent Gran (Johannes Joner) har f\xc3\xa5tt med seg at Bang-Johansen vil fors\xc3\xb8ke \xc3\xa5 rane sitt eget selskap. Han ber f\xc3\xb8rstebetjent Holm (Anders Hatlo) om \xc3\xa5 f\xc3\xa5 lov til \xc3\xa5 arrestere Bang-Johansen. Det Gran ikke vet er at Olsenbanden sl\xc3\xa5r til samme kveld. En vaktmann med hund (Ulf Weng\xc3\xa5rd) ser Olsenbanden utf\xc3\xb8re kuppet, noe han forteller Gr\xc3\xb8nn-Larsen. Gr\xc3\xb8nn-Larsen rekker \xc3\xa5 hente ut Olsenbanden rett f\xc3\xb8r de ble arrestert. _NEWLINE_Han lar Benny, Valborg og Dynamitt-Harry g\xc3\xa5, unntatt Egon. Egon m\xc3\xa5 f\xc3\xb8rst hjelpe departementet med \xc3\xa5 gj\xc3\xb8re et kupp, slik at de kan f\xc3\xa5 has p\xc3\xa5 Wandenberg-dokumentene. Egon tar oppgaven, men f\xc3\xa5r r\xc3\xb8pet at han vet hva mappene inneholder. Mappene inneholder ulovlige ting som departementet har gjort. Etter at Egon har skaffet mappene, f\xc3\xa5r Gr\xc3\xb8nn-Larsen i oppdrag \xc3\xa5 utrydde Egon Olsen._NEWLINE_Gr\xc3\xb8nn-Larsen vil sl\xc3\xa5 ihjel Egon med et brekkjern, men det viser seg at han er altfor snill til \xc3\xa5 klare det. S\xc3\xa5 han lar Egon bli igjen i skogen. En jogger finner Egon og ringer Benny\'s Tut & Kj\xc3\xb8r. Da er banden atter samlet igjen og p\xc3\xb8nsker s\xc3\xa5 p\xc3\xa5 hevn._NEWLINE_Olsenbanden skal stjele tilbake mappene. Mappene skal brennes ved Statsadministrasjonens Destruksjonsanstalt, s\xc3\xa5 Olsenbanden m\xc3\xa5 stjele dem tilbake f\xc3\xb8r dette skjer. H\xc3\xa5vik (Per Christian Ellefsen) er vakt ved Destruksjonsanstalten og passer p\xc3\xa5. Anstalten har topp moderne alarmanlegg med bevegelsessensorer. Olsenbanden bl\xc3\xa5ser s\xc3\xa5pebobler forbi sensorene helt til alarmen har g\xc3\xa5tt s\xc3\xa5 mange ganger at H\xc3\xa5vik skrur den av. Deretter blir Egon firt ned med tau, slik at han f\xc3\xa5r hentet kofferten rett f\xc3\xb8r den destrueres._NEWLINE_Egons plan lykkes. Olsenbanden selger kofferten for 15 millioner kroner, og drar Kanari\xc3\xb8yene, hvor de lever lykkelige alle sine dager - igjen.'